钦定古今图书集成/理学汇编/文学典/第067卷 > 黄茂宗
## 钦定古今图书集成/理学汇编/文学典/第067卷 > 黄茂宗

按《江西通志》：“茂宗，字昌裔，分宁人。父中理，筑馆于樱
桃洞、芝台间，两馆游士常数百人，故诸子多以文学
知名。茂宗高才笃行，为两馆师。祥符间，国学试进士，
以《木铎赋》，主司拔王文第一而黜。茂宗归次尉氏，遇
翰林学士胥偃呈所对赋，大惊，拉与俱还，以赋示主
司曰：‘使举子能办此，何以处之’？皆曰：‘王文不得为第
一矣’。”偃以实告，皆相顾叹惋，因抱赋上殿。有诏特收
试礼部，擢高第，授崇信军节度判官。